Tothom pot tenir un motiu per comprar medicaments en línia (vergonya, impossibilitat d'obtenir la recepta necessària, dificultats per trobar el producte a la farmàcia o al país d'origen, etc.), però no tothom sap el que està comprant.
Els medicaments que s'obtenen a través de llocs web il·legals poden estar falsificats, no autoritzats o subjectes a prescripció mèdica i, per tant, poden posar en risc la salut de les persones que els prenen.
Per evitar riscos i assegurar-vos que compreu medicaments de qualitat, segurs i eficaços, adquiriu-los únicament a través dels llocs web de les oficines de farmàcia obertes al públic legalment autoritzades.
Penseu que aquests tipus d'establiments només poden vendre, per llei, medicaments d'us humà no subjectes a prescripció mèdica.
Aquest article explica què són els medicaments il·legals, quins riscos se'n poden derivar i què cal fer per evitar-los.
Els medicaments no autoritzats són productes que contenen un principi actiu o substància farmacològicament activa, però que no han estat avaluats ni autoritzats per a la seva comercialització com a medicaments per part de les autoritats sanitàries i, per tant, n'està prohibida la venda.
Un medicament falsificat és aquell a l'etiquetatge del qual s'inclou de manera deliberada i fraudulenta informació falsa sobre la identitat o el fabricant.
Malgrat que es pot presentar amb l'aparença d'un medicament legal, cal remarcar que:
Per això no es té cap garantia ni de la seva qualitat ni de la seva eficàcia.
Els fabricants de medicaments falsos intenten que els seus productes siguin exactament iguals que els autèntics.
I com que entren il·legalment a la cadena de subministrament, és impossible saber on o com s'han fabricat.
Els medicaments, quan s'adquireixen en llocs web il·legals, no estan coberts pels mecanismes de control i supervisió que les autoritats competents exerceixen en la cadena legal per poder proporcionar les garanties necessàries a uns articles tan importants per a la salut.
Els medicaments il·legals suposen un perill per a la salut perquè poden:
Els medicaments que més freqüentment s'adquireixen en llocs web il·legals són:
Podeu sospitar que un medicament és fals en cas que es doni alguna d'aquestes circumstàncies o més d'una:
Davant la sospita o evidència d'un medicament falsificat, demaneu consell al vostre farmacèutic o farmacèutica.
També podeu comunicar-ho al Departament de Salut enviant un missatge de correu electrònic amb tota la informació de què disposeu sobre el cas a l'adreça [EMAIL]
Per identificar les farmàcies legalment autoritzades per a la venda de medicaments per Internet podeu buscar el logotip comú europeu que han de mostrar per llei:
Per assegurar-vos que és autèntic, comproveu que en fer-hi un clic accediu a la pàgina web de l'autoritat competent, que incorpora la llista de farmàcies habilitades per dur a terme aquesta activitat, classificades en funció de la comunitat autònoma on s'ubiquen.
Verifiqueu que la farmàcia on voleu realitzar la compra s'inclou en aquesta llista.
Recordeu que només poden ser objecte d'aquest tipus de venda els medicaments d'ús humà no subjectes a prescripció mèdica, segons el que estableix el Reial decret 870/2013, de 8 de novembre, pel qual es regula la venda a distància al públic, a través de llocs web, de medicaments d'ús humà no subjectes a prescripció mèdica
A l'hora de realitzar una comanda...
La comanda, per ser vàlida, ha d'incloure les dades següents de contacte del comprador: nom i cognoms, telèfon, adreça electrònica i adreça postal, per permetre a la farmàcia responsable de la dispensació posar-se en contacte amb el comprador, si escau, i remetre-li la informació corresponent sobre el tractament que en permeti l'ús correcte i realitzar la tramesa.
El subministrament dels medicaments des de l'oficina de farmàcia dispensadora fins al domicili indicat per l'usuari és responsabilitat de l'oficina de farmàcia.
El transport i lliurament del medicament s'han de realitzar de manera que s'asseguri que no es produeix cap alteració ni minva de la qualitat del medicament.
L'usuari pot consultar al lloc web de l'oficina de farmàcia on hagi de fer la comanda la informació sobre el temps estimat per al lliurament dels medicaments sol·licitats, com també sobre vacances o períodes de tancament en els quals el servei no estarà disponible.
La farmàcia no pot acceptar devolucions dels medicaments un cop hagin estat dispensats i lliurats al client, llevat d'aquells medicaments que hagin estat subministrats per error i no es corresponguin amb la comanda o que s'hagin fet malbé durant el transport.